Billi din is-sena Rużar Briffa qed ikun imfakkar fil-50 sena minn mewtu, l-Għaqda Poeti Maltin ħasbet biex matul il-laqgħa tal-ewwel Sibt tax-xahar li jmiss, jiġifieri fis-6 ta' Lulju, ikun iddedikat ftit ħin għal dan il-poeta mill-Belt Valletta. "Il-Poeżija tat-Tbatija f'Rużar Briffa b'referenza għall-poeta Franċiż Alfred de Vigny." Dan l-istess studju se jkun ippubblikat fi ktejjeb ta' 24 paġna u se jkun għall-bejgħ waqt din il-laqgħa li ssir f'Dar l-Emigrant – ħdejn dħul il-Ġnien tal-Barrakka ta' Fuq – bejn l-10am u 12pm. Il-ktejjeb se jinbigħ għall-prezz ta' €3 u l-qligħ imur għall-Għaqda Poeti Maltin. Il-ktejjeb dwar Rużar Briffa se jkun b'xi stampi, jagħti l-karatteristiċi tal-poeżija tat-tbatija ta' Rużar Briffa u fih Dr. Mallia jqabbel xi punti li ħareġ ma' xi karatteristiċi tal-poeta Franċiż Alfred de Vigny (1797-1863). Dan l-esej oriġinarjament inkiteb bl-Esperanto mill-istess Dr. Karmenu Mallia u deher flimkien ma' esejs ta' awturi esperantisti oħra fil-'Festlibro de A al B/por Andre' Albault', ippubblikat mill-Edition Iltis, Franza. Kulħadd huwa mistieden. Se jkun hemm ukoll ħin biex dawk preżenti jaqraw kemm poeżiji ta' Rużar Briffa kif ukoll versi tagħhom stess.
L-Għaqda Poeti Maltin u l-Laqgħa tas-Sibt, 6 ta' Lulju